***Г О Д И Ш Е Н Д О К Л А Д***

***ЗА ДЕЙНОСТТА НА***

***ОБЛАСТНА ДИРЕКЦИЯ „ЗЕМЕДЕЛИЕ” - ВРАЦА***

***за 2024 година***

******

**от инж. Пламен Кузманов**

**Директор на ОД „Земеделие” - Враца**

 **Обща характеристика и структура на ОД „Земеделие”** **град Враца**

Област Враца заема централната част на Северозападна България с обща площ от 3619,7 km², което е 3,26 % от територията на Република България.

 На територията на областта са разположени 10 броя общини със 123 населени места.

 В землищата, находящи се в област Враца има регистрирана 3 милиона и 23 хиляди дка земеделска земя, в т.ч. **2 308 034** дка обработваема по начин на трайно ползване /НТП/ както следва:

|  |
| --- |
| **ОБЛАСТ ВРАЦА** |
| **ОБЩИНА** | **НТП ниви** | **НТП ливади** | **НТП мери и пасища** | **НТП трайни насаждения****/лозя+тр.нас.****+овощ./** |
| **площ/дка** | **площ/дка** | **площ/дка** | **площ/дка** |
| ВРАЦА | 294453,554 | 51835,34 | 64775,085 | 21364,503 |
| МИЗИЯ | 159242,440 | 572,464 | 11654,972 | 4786,046 |
| ОРЯХОВО | 226610,559 | 837,697 | 19368,129 | 14663,999 |
| КОЗЛОДУЙ | 209 269,90 | 98,184 | 5 067,48 | 3,02 |
| ХАЙРЕДИН | 142 699,30 | 4743,45 | 13 624,52 | 26,502 |
| БЯЛА СЛАТИНА | 391634,363 | 4649,73 | 32993,135 | 12169,383 |
| БОРОВАН | 162963,807 | 933,695 | 14454,621 | 3803,171 |
| МЕЗДРА | 116779,282 | 56875,092 | 76398,734 | 16594,535 |
| КРИВОДОЛ | 199 600,00 | 13 561,00 | 28 509,00 | 451,80 |
| РОМАН | 79086,965 | 27741,604 | 54827,107 | 9979,387 |
|  | **1782740.17** | **148287.256** | **293163.783** | **83842.346** |
|  |   |   |   | **2 308 034** |

Областна дирекция „Земеделие” - Враца е специализирана териториална администрация към Министъра на земеделието и храните.

ОД „Земеделие” - Враца е юридическо лице на бюджетна издръжка с адрес на управление в гр. Враца и е второстепенен разпоредител с бюджет към Министъра на земеделието и храните. Ръководи се и се представлява от директор, който е орган на изпълнителната власт.

Областна дирекции „Земеделие” – Враца подпомага Министъра на земеделието и храните при провеждането на държавната политика в областта на земеделието, както и при прилагането на Стратегическия план за развитието на земеделието и селските райони в периода 2023-2027 г.

Дейността, структурата, работната организация и числеността на областната дирекция е уредена с Устройствен правилник на областните дирекции “Земеделие”. Структурата на дирекцията е представена в следната органограма:



Дейността на Областна дирекция „Земеделие” - Враца се осъществява на основата на принципите: законност, откритост, достъпност, ефективност, субординация, координация, предвидимост, безпристрастност, отговорност и отчетност.

Според характера на дейността, която извършват, административните звена в Областна дирекция „Земеделие” - Враца са обособени в обща и специализирана администрация.

Общата администрация е организирана в дирекция „Административно-правна, финансово-стопанска дейност и човешки ресурси” и подпомага осъществяването на правомощията на директора, създава условия за осъществяване на дейността на специализираната администрация и извършва техническите дейности по административното обслужване.

Специализираната администрация е организирана в Главна дирекция „Аграрно развитие”. Тя подпомага и осигурява осъществяването правомощията на директора. В състава ù са включени и нейните териториални звена - седем общински служби по земеделие (ОСЗ) на територията на областта, а именно: ОСЗ Бяла Слатина обслужваща землищата в общини Бяла Слатина и Борован, ОСЗ Враца обслужваща землищата в община Враца, ОСЗ Козлодуй обслужваща землищата в общини Козлодуй и Хайредин, ОСЗ Криводол обслужваща землищата в община Криводол, ОСЗ Мездра обслужваща землищата в община Мездра, ОСЗ Оряхово обслужваща землищата в общини Оряхово и Мизия и ОСЗ Роман обслужваща землищата в община Роман.

1. **Дирекция "Административно-правна, финансово-стопанска дейност и човешки ресурси"/АПФСДЧР/**

В Дирекция АПФСДЧР се осъществява финансово – счетоводното обслужване в съответствие с разпоредбите на Закона за счетоводството, Счетоводната политика, указанията на МЗХ, Министерството на финансите и нормативните актове, отнасящи се за дейността. Изготвят се ежемесечни, тримесечни и годишни отчети за касовото изпълнение на бюджета на дирекцията, оборотни ведомости.

* **Финансовото управление и контрол в ОД „Земеделие”- Враца се осъществява, чрез система за финансово управление и контрол, която включва контролни процедури съобразно действащата нормативна уредба.**

В изпълнение на нормативните изисквания и с оглед осигуряване на адекватно и ефективно функциониране на дирекцията, са изготвени и са утвърдени **Вътрешни правила за финансово управление и контрол. Въведени са контролни дейности, които включват предварителен контрол за законосъобразност, система за двоен подпис, разделяне на отговорности между отделните структурни звена и служителите, процедури за пълно, вярно, точно и своевременно осчетоводяване на всички операции. Във връзка с прилагане на контролните дейности в ОД „Земеделие” са изготвени и се прилагат** Вътрешни правила за управление на човешките ресурси, Вътрешни правила за работната заплата, Правилник за вътрешния ред, Етичен кодекс за поведение на служителите в ОД „Земеделие” – Враца, Вътрешни правила за въвеждане на антикорупционни процедури, Правила за използване на печатите и видовете щемпели в ОД „Земеделие” – Враца, Вътрешни правила за дейността на учрежденския архив и типова номенклатура в ОД „Земеделие” – Враца, Счетоводна политика за 2024 г., Инструкция за провеждане на инвентаризация в ОД „Земеделие” – Враца.

За календарната 2024 год. чрез Общинските служби по земеделие (ОСЗ), са приети заявления за изплащане на постъпилите по реда на чл. 37в, ал. 7 от Закона за собствеността и ползването на земеделските земи (ЗСПЗЗ) суми за имотите по чл. 37в, ал. 3, т. 2 от ЗСПЗЗ така наречени „бели петна“, както и сумите за имоти, ползвани по реда на чл.37ж, ал.5 от ЗСПЗЗ от собственици на имоти, а именно:

- за стопанската 2015-2016 година - 165 броя заявления обработени и изплатени от ОД „Земеделие” на собствениците по заявленията суми в размер на 26 160,74 лв.;

- за стопанската 2016-2017 година - 173 броя заявления, обработени и изплатени от ОД „Земеделие” на собствениците по заявленията суми в размер на 30 214,47 лв.;

- за стопанската 2017-2018 година - 461 броя заявления, обработени и изплатени от ОД „Земеделие” на собствениците по заявленията суми в размер на 29 623,42 лв.;

- за стопанската 2018-2019 година - 201 броя заявления, обработени и изплатени от ОД „Земеделие” на собствениците по заявленията суми в размер на 32 913,23 лв.;

- за стопанската 2019-2020 година - 223 броя заявления, обработени и изплатени от ОД „Земеделие” на собствениците по заявленията суми в размер на 36 143,51 лв.;

- за стопанската 2020-2021 година - 251 броя заявления, обработени и изплатени от ОД „Земеделие” на собствениците по заявленията суми в размер на 44 891,75 лв;

- за стопанската 2021-2022 година - 316 броя заявления, обработени и изплатени от ОД „Земеделие” на собствениците по заявленията суми в размер на 69 051,31 лв;

- за стопанската 2022-2023 година - 415 броя заявления, обработени и изплатени от ОД „Земеделие” на собствениците по заявленията суми в размер на 105 580,96 лв;

- за стопанската 2023-2024 година - 559 броя заявления, обработени и изплатени от ОД „Земеделие” на собствениците по заявленията суми в размер на 188 180,98 лв.

* **Административно-правни дейности**

През 2024 г. е осъществявано процесуално представителство на Областна дирекция „Земеделие”- Враца, Общинските служби по земеделие на територията на област Враца и Министерството на земеделието и храните по общо 42 бр. дела, образувани пред Районен съд – Враца, Районен съд – Бяла Слатина, Районен съд - Мездра, Районен съд – Козлодуй, Районен съд – Оряхово, Административен съд – Враца, Административен съд – Монтана, Окръжен съд – Враца, както и Софийски градски съд и Административен съд София-град.

 Съдебните производства, образувани срещу административни актове на ОДЗ и ОСЗ са общо 4 броя. Образувани са 26 броя дела с облигационен характер от и срещу МЗХ като процесуалното представителство се осъществява от ОД »Земеделие» - Враца. Осъществено е процесуалното представителство по 4 броя касационни административни дела на МЗХ.

Депозирана е 1 брой искова молба на основание чл. 79, ал. 1, пред. Първо и чл. 86, ал. 1 от ЗЗД и чл. 8, ал. 1 от ЗАЗ за дължими суми по прекратени договори за аренда.

През периода продължава представителството по образувани в предходен етап дела.

 През календарната 2024 г. са образувани 7 броя изпълнителни дела пред ДСИ за просрочени задължения към ДПФ.

 Системно през годината се извършват проверки като е отговаряно на над 15 бр. молби, сигнали и жалби, постъпили от организации, физически и юридически лица във връзка с дейността на ОД „Земеделие” и Общинските служби по земеделие, като са изготвени в това число писма до различни администрации и граждани.

 По реда на Закона за достъп до обществена информация за периода са образувани 3 бр. процедури за предоставяне достъп до обществена информация от Областна дирекция „Земеделие” - Враца, които са приключени при спазване на законовите изисквания.

 На място в общинските служби по земеделие и в ОД „Земеделие”- Враца, заедно със служителите се обсъждат спорни проблеми и въпроси относно приложението на законите, изпълнението на влезли в сила съдебни решения и възникнали административно – правни проблеми.

През периода ежедневно се извършват устни консултации, справки и се изразяват становища към граждани и Общинските служби по земеделие.

1. **Главна Дирекция "Аграрно развитие"**
2. *Държавни помощи, директни плащания, слой „Постояно затревени площи“, теренни проверки и изчертаване на земеделски парцели.*
* *Подпомагане по схемите и мерките на ОСП в Интегрирана система за администриране и контрол - ИСАК*

За поредна година земеделските стопани се регистрираха за подпомагане по схемите и мерките в ИСАК. Това бе извършено в общинските служби по земеделие на територията на областта, както и в ОД «Земеделие» - Враца.

В срока определен от Наредба № 5 от 27 февруари 2009г. за условията и реда за подаване на заявления по схеми и мерки за директни плащания, регистрираните заявления на физически и юридически лица в ИСАК за 2024 г. са 1 354 бр. Окончателно заявената площ е **136 219.49 ха**.

В справката са показани регистрираните заявления за подпомагане по общини, съответно физически и юридически лица за 2024 г., като е направено и сравнение с данните за 2023 г.:

|  |  |  |
| --- | --- | --- |
| **Регистрирани заявления в ИСАК Област Враца Кампания 2024г.** | **Общ брой Кампания 2023** | **Сравнение** |
| **Община** | **Физ. лица** | **Юрид. лица** | **Общ брой** | **Площ, ха** |  |  |
| Борован | 47 | 12 | 59 | 5255.83 | 64 | 92.19% |
| Бяла Слатина | 204 | 49 | 253 | 29743.23 | 263 | 96.20% |
| Враца | 346 | 98 | 444 | 40137.48 | 473 | 93.87% |
| Козлодуй | 88 | 18 | 106 | 10849.92 | 116 | 91.38% |
| Криводол | 72 | 8 | 80 | 10822.38 | 78 | 102.56% |
| Мездра | 117 | 14 | 131 | 6453.92 | 143 | 91.61% |
| Мизия | 43 | 31 | 74 | 11974.42 | 78 | 94.87% |
| Оряхово | 33 | 16 | 49 | 8667.18 | 50 | 98.00% |
| Роман | 73 | 9 | 82 | 6507.38 | 86 | 95.35% |
| Хайредин | 64 | 12 | 76 | 5807.75 | 77 | 98.70% |
| **ОБЩО:** | **1087** | **267** | **1354** | **136219.49** | **1428** | **94.82%** |

* *Схема за държавна помощ „Помощ под формата на отстъпка от стойността на акциза върху газьола, използван в първичното селскостопанско производство“ за 2024 г.*

През 2024 г. отново се приложи схемата за държавна помощ „Помощ под формата на отстъпка от стойността на акциза върху газьола, използван в първичното селскостопанско производство“ .

Схемата представлява възможност за подпомагане на земеделските стопани, регистрирани по реда на Закона за подпомагане на земеделските производители и цели създаване на облекчени условия за използваното от тях гориво за механизирани дейности в първичното селскостопанско производство, чрез прилагане на намалена акцизна ставка на газьола. Земеделските стопани подават заявления, към които прилагат опис и копия на фактурите за закупен газьол през 2023 г. Максимално допустимото количество газьол в литри, за което може да се възстанови част от стойността на акциза, се изчислява по реда на Методика за определяне на индивидуалните годишни квоти, въз основа на допустимите за подпомагане площи или установените животни. Националната агенция за приходите извършва проверка на фактурите за закупен газьол.

През периода 02.09.2024 - 26.09.2024 г. в общинските служби по земеделие към ОД „Змеделие” - Враца беше създадена необходимата организация и бяха приети 411 броя заявления по схемата за държавна помощ под формата на отстъпка от стойността на акциза върху газьола и регистрирането им в специализиран софтуер, свързан с ИСАК.

* *Държавна помощ заради войната в Украйна*

От 20 март до 9 април 2024 г. земеделските стопани могат да кандидатстват по схемите за държавни помощи „Помощ в подкрепа на ликвидността на земеделски стопани за преодоляване на негативното икономическо въздействие на руската агресия срещу Украйна“ и „Помощ в подкрепа на ликвидността на земеделски стопани, производители на зърнени и маслодайни култури, за преодоляване на негативното икономическо въздействие на руската агресия срещу Украйна“.

Помощта се предоставя под формата на преки безвъзмездни средства на земеделски стопани от първичното селскостопанско производство за компенсиране на част от повишените разходи за производство. На подпомагане подлежат животновъди, отглеждащи едри и дребни преживни животни, пчелни семейства, производители на плодове и зеленчуци, винени лозя, маслодайна роза, тютюн, пшеница, царевица, ечемик, слънчоглед и рапица. През горецитираният период в ОСЗ са приети и регистрирани 1384 броя заявления на земеделски стопани, кандидатстващи по държавнат помощ.

* *Извършване на специализирани теренни проверки на Физически блокове, в които са заявени площи за подпомагане по схеми и мерки за директни плащания.*

На основание заповед на Заповед № РД 09-965 от 12.09.2024 г., на Министъра на земеделието и храните, след предоставяне на списъци и цифрови географски данни с подлежащи на проверка физически блокове, в периода септември-октомври е създадена необходимата организация за провеждането на специализирани теренни проверки. Със заповед на директор на ОД „Земеделие“ - Враца са определени 5 екипа, които са проверили 266 бр. физически блока /ФБ/, разположени на територията на в област Враца и допълнително 49 бр. физически блока на територията на София област.

Със заповед на Директора на Областна дирекция „Земеделие“ за провеждане на специализирани теренни проверки са определени служители, преминали обучение за работа с Q pad X5 устройства. Използвани са 5 броя GPS устройства. Данните от проведените теренни проверки са качени в новия модул на Кадис 9, същите са подписани, съгласувани и утвърдени. Окончателният доклад от проведените специализирани теренни проверки е предоставен на Министерство на земеделието и храните за отразяване в базата дани на Системата за идентификация на земеделските парцели (СИЗП), актуализиране на специализирания слой „Площи, допустими за подпомагане“ и дешифриране на нова цифрова ортофотокарта (ЦОФК).

1. *Поземлени отношения и комасация*.
* *Постановяване на решения за въстановяване право на собственост**и обезщетяване на собствениците по реда на Закона за собствеността и ползването на земеделските земи и Закона за възстановяване на собствеността върху горите и земите от горския фонд.*

Като орган по поземлена собственост и произтичащите от нормативната уредба дейности, са постановени 9 броя решения за възстановяване правото на собственост на земеделски земи в съществуващи или възстановими стари реални граници за землища от общините Криводол, Роман, Мездра, Враца.

* *Преобразуването на картите на възстановената собственост в кадастрална карта и кадастрални регистри (КККР).*

За всички землища на територията на област Област Враца са одобрени на Изпълнителния директор на АГКК за влезли в сила кадастрална карта и кадастрални регистри /КККР/. Шест от седемте общински служби по земеделие работят в Кадастрално-административна информационна система и издаванит официални документи на АГКК (скици, схеми, скици-проект, схеми-проект, удостоверения, и др.). За календарната 2024 година в ОСЗ са обработени 3082 броя заявления.

Реализираните приходи от услуги, извършвани през 2024 година:

- по Наредба 49 от 2004 г. за поддържане на картата на възстановената собственост, са в размер на 4 201,50 лв.

- събрани държавни такси по Тарифата на чл.17.ал. 1 от Закона за регистрация на земеделската и горската техника са в размер на 71 384,00 лв.

- за установяване на промяна в начина на трайно ползване на имот са подадени заявления за 32 броя имоти, за които са заплатени 960,00 лв. в общинските служби по земеделие.

- за издаване на преписи от решения на ОСЗ са подадени 1702 броя заявления за които са заплатени 3241,50 лв.

- в 7-те общински служби по земедлеие на територията на областта са подадени за регистрация 39315 броя договори за аренда, наем и съвместна обработка.

* *Създаване на масиви ползване на земеделските земи за стопанската 2024/2025 г.*

През месец август стартира процедурата по чл.37в от ЗСПЗЗ за сключване на споразумения между собствениците и/или ползвателите на земеделски земи за създаване на масиви за ползване.

В срока по чл.37б, ал.2 от Закона за собствеността и ползването на земеделските земи бяха приети и въведени от общинските служби по земеделие декларациите по чл.69, и заявления по чл.70 от ППЗСПЗЗ.

Издадени бяха 10 броя заповеди за назначаване на комисии по чл.37в, ал.1 от ЗСПЗЗ, за всяка община. Процедурата за създаване на масиви с обработваеми земи е стартирана в 113 землища от всички 123 в областта.

В резултат на процедурата има издадени 97 броя Заповеди на Директора на ОД „Земеделие“ Враца за разпределение на масиви за ползване по общини, както следва:

|  |  |  |  |  |  |
| --- | --- | --- | --- | --- | --- |
| ОСЗ | брой землища, в които ще се изготвят споразумения/разпределения | предадени коригирани предварителни регистри на участниците | внесени проекти на споразумения | проведени заседания на комисии | издадени заповеди |
| *наименование* | *брой* | *брой* | *брой* | *брой* | *брой* |
| Бяла Слатина | 20 | 20 | 20 | 20 | 16 |
| Враца | 21 | 21 | 20 | 22 | 16 |
| Козлодуй | 11 | 11 | 11 | 11 | 10 |
| Криводол | 15 | 15 | 14 | 15 | 9 |
| Мездра | 22 | 22 | 23 | 22 | 23 |
| Оряхово | 13 | 13 | 13 | 27 | 13 |
| Роман | 11 | 11 | 11 | 11 | 11 |
| **общо** | **113** | **113** | **112** | **128** | **98** |

Ползвателите на земеделски земи, на който са определени земи по чл.37в, ал. 3, т. 2, ЗСПЗЗ, внасят по сметка за чужди средства на областна дирекция „Земеделие” сума в размер на средното годишно рентно плащане за землището.

 Във връзка с довършване на процедурата по Глава пета А „Ползване на земеделските земи” от Закона за собствеността и ползването на земеделските земи, за стопанската 2024-2025 г. и на основание чл. 75б, ал. 2 от ППЗСПЗЗ и чл. 37в, ал. 16 от ЗСПЗЗ, директорът на ОДЗ - Враца е подал искане до съответния общинския съвет за предоставяне на имотите - полски пътища, проектирани в плана за земеразделяне, които не са необходими за осигуряване на пътен достъп до имотите, включени в заявленията на участниците в процедурата и попадащи в масивите за ползване, по цена в размер на средното годишно рентно плащане за землището. След отговори от общините за девет от десетте общини в област Враца са издадени заповеди за имотите полски пътища от директора на ОД»Земеделие» - Враца.

* *Процедура по* ***37ж от ЗСПЗЗ***

През месец ноември стартира процедурата по **чл.37ж от ЗСПЗЗ** за създаване на масиви за ползване на пасища, мери и ливади между собственици и/или ползватели на животновъдни обекти с пасищни селскостопански животни, регистрирани в Интегрираната информационна система на БАБХ. В резултат на процедурата има издадени 33 броя заповеди на Директора на ОД „Земеделие“ - Враца за разпределение на масиви за ползване по общини, както следва:

|  |  |  |  |
| --- | --- | --- | --- |
| **област** | **община** | **подадени заявления за процедура по чл. 37ж** | ***брой издадени заповеди /бр./*** |
| *брой землища* |
| **Враца** | Враца | 10 | 10 |
| Мездра | 18 | 18 |
| Роман | 3 | 3 |
| **Общо** | **31** | **31** |

* *Средното годишно рентно плащане*

Определен е размерът на средното годишно рентно плащане за землищата по общини и начин на трайно ползване (НТП) по реда на §2е от ДР на ЗИД на ЗСПЗЗ по методика №РД 46-28/21.01.2021 г., одобрена от Министъра на земеделието и храните, съгласно чл. 77б от ППЗСПЗЗ за Област Враца в левове за декар за 2024 г. въз основа предоставена от съответните общински служби по земеделие информация за вписаните в службата по вписванията и регистрирани в Общински служби по земеделие действащи договори.

1. *Дейности по Наредба №3 от 1999г. за създаване и поддържане на регистъра на земеделските стопани*

В ОД „Земеделие“ - Враца се води регистър на земеделските стопани на територията на областта, съгласно изискванията на Наредба №3 от 1999 г. за създаване и поддържане на регистъра на земеделските стопани. За периода 01.01.2024 до 30.11.2024 г. в регистъра са направени 1651 броя регистрации и пререгистрации на земеделски стопани.

1. Дейности по Наредба № 23 от 29 декември 2015 г. за Условията и реда за мониторинг на пазара на зърно

Във връзка с годишният план за 2024 г. за изпълнение на дейностите по прилагане на Наредба № 23 от 29 декември 2015 г. за Условията и реда за мониторинг на пазара на зърно, са извършени следните дейности за първото шестмесечие, както следва:

• Извършени проверки на обекти за съхранение на зърно на ново регистрирани и промяна на декларираните обстоятелство– 14 броя;

• Извършени проверки на обекти за съхранение на зърно и на земеделските стопанства за достоверност на декларираните данни –22 броя;

• Издадени констативни протокола от извършени проверки и дадени предписания за отстраняване в срок – 2 броя;

• Във връзка с окачествяване на ечемик реколта 2024 г. са взети 16 бр. средни проби за анализ от 7960 т ечемик, които представляват 41 % от общият добив на ечемик в област Враца;

• Във връзка с окачествяване на пшеница реколта 2024 г. са взети 47 бр. средни проби за анализ от 132021 т пшеница, които представляват 35 % от общият добив на пшеница;

• Във връзка с окачествяване на слънчоглед реколта 2024 г. са взети 49 бр. средни проби за анализ от 28046 т слънчоглед, които представляват 36 % от общият добив на слънчогледа;

• Във връзка с окачествяване на царевица реколта 2024 г. са взети 46 бр. средни проби за анализ от 41430 т царевица, които представляват 36 % от общият добив на царевица;

• В изпълнение на задължението за ежемесечен прием на декларации Приложение № 2 към чл. 11, ал.1 от Наредба № 23 от 29 декември 2015 г. за Условията и реда за мониторинг на пазара на зърно за местата на съхранение на зърно и на наличното количество зърно в тях, са приети и обработени 3327 бр. декларации;

• Подадени Декларации за производени обикновена и твърда пшеница, ечемик, ръж, тритикале и рапица до 30 септември; за царевица, слънчоглед и соя до 30 ноември 2020 г съгласно чл.14, ал.1 от Наредба № 23 от 29 декември 2015 г. за Условията и реда за мониторинг на пазара на зърно от земеделските производители за произведеното зърно по видове са приети и обработени 785 бр. декларации;

• Подадени декларации за количеството преработено

зърно по видове по тримесечие съгласно приложение № 7 съгласно чл. 19 от лицата, които представляват предприятия за преработка на зърно са 44 бр.

1. Регистрация и контрол на земеделската и горската техника

ОД „Земеделие“ - Враца извършва дейност по регистрация, промяна, прекратяване, както и отчисляване на земеделската, горската техника, включително превозните средства и машините за земни работи, наричани по-нататък "техниката", на територията на Област Враца за 2024 година, както следва:

* Регистрация на колесни трактори – 255 бр.;
* Регистрация на верижни трактори – 5 бр.;
* Регистрация на зърнокомбайни – 22 бр.;
* Регистрация на почвообработваща и друг вид машини – 367 бр.;

**Общо регистрирана техника : 950 броя.**

* издаване на свиделства за правоспособност на лицата, които работят с техниката - 104 броя;
* извършени проверки на техническото състояние и безопасността на техниката - 17 броя;
* извършват се постоянни проверки:

- на учебните форми за спазване на нормативните изисквания при осъществяване на дейността по обучение за придобиване на правоспособност за работа с техника;

-наличието на валиден сертификат за съответствие с ЕС одобрения тип, на нанесено търговско наименование или марка и тип и/или на маркировка или номер за одобряване на типа;

-наличието на валиден сертификат за съответствие с национално одобрения тип, на нанесено търговско наименование или марка и тип и/или на маркировка или номер за национално одобряване на типа;

-организира и извършва годишни, сезонни и тематични прегледи на регистрираната техника;

-осъществява контрол върху пускането на пазара, регистрацията или пускането в употреба на нови колесни трактори, верижни трактори, ремаркета и сменяема прикачна техника, системи, компоненти и отделни технически възли за тях и на нови двигатели с вътрешно горене, предназначени за или инсталирани на извънпътна техника, по отношение на емисиите на замърсители;

* съставени актове за установяване на нарушения и издадените наказателни постановления -14 броя;
* Водят се регистри за:
	+ регистрираната техника на територията на областта;
	+ лицата, придобили правоспособност за работа с техниката;
1. *Агростатистика*

 През м.януари 2024 година се извърши събирането, обработването и въвеждането на данни за статистически изследвания Провеждане на статистически изследвания:

1. Добиви от полски култури – реколта 2024 (218 стопанства)
2. Производство на зеленчуци – реколта 2024 (49 стопанства)
3. Производство на плодове – реколта 2024 (138 стопанства)
4. Производство на грозде и вино – реколта 2024 (27 стопанства)
5. Брой на селскостопанските животни към 1-ви ноември 2024 г. (269 стопанства)
6. Пчеларството в България през 2024 г. (116 стопанства)
7. Употреба на продукти за растителна защита през стопанската 2023/2024 година. (53 стопанства)

Провеждането на тези наблюдения стартира през ноември 2024 и приключва в края на м. януари 2025 година,за Употребата на ПРЗ през 2023/2024, срока е края на м.март 2025 г. Общия брой стопанства наблюдавани в изброените продуктови анкети е 870 броя земеделски стонаства.

 От м.февруари 2024 г. до м. юни 2024 година се извърши събирането на данни за стопанствата включени в „**Системата за земеделска счетоводна информация**” (СЗСИ) за дейността през 2023 година. Анкетирането се осъществи чрез посещения на място в стопанството или осъществяване на връзка със стопани или счетоводители по телефона , електронна поща или в счетоводен офис. Информацията за 79 стопанства беше въведена Информационната система за агростатистика (ИСАС).

 В Месец Март 2024 година се проведе статистическо изледване – „Птицевъдството в България през 2023 г.“ и „Дейност на предприятията за преработка на плодове и зеленчуци през 2023 г.“.

 В периода от м.март до м.май беше проведена годишното наблюдение за дейността на предприятията преработващи мляко и кланиците за червени меса през 2023 година.За същите тези предприятия ежемесечно до 25то число на текущия месец се събират данни за дейността им през предходния месец.

През м. март стартира събирането на данни за Оперативна информация.

 Целта на събираната оперативна информация е да представи актуална картина при провеждане на основните мероприятия при отглеждане на най-важните култури за страната: полски култури (пшеница, ечемик, ръж, тритикале, царевица за зърно, рапица, слънчоглед и тютюн); зеленчуци (картофи, домати, краставици и корнишони, пипер, дини, пъпеши и зеле, както и оранжерийни домати и краставици и корнишони); трайни и многогодишни насаждения (ябълки, круши, праскови, сливи, череши, вишни, кайсии, орехи, малини, ягоди, лозя с винени сортове грозде, лозя с десертни сортове грозде, маслодайна роза и лавандула). Оперативната информация не е официална статистическа информация, но трябва да се има предвид, че данните се използват от Министерството на земеделието и храните за подготовка на Текущи оперативни анализи за основни земеделски култури и се публикуват на сайта на МЗХ. Данните са основа за вземане на управленски решения и се използват при подготовката на предварителните статистически данни за текущата година.

|  |
| --- |
| ***Есенници 2023/2024*** |
|
| Култура | **Засети площи /ха/** | **Реколтирани площи /ха/** | **Производство /тона/** | **Среден добив /кг/ха/** |
| Пшеница | 64361,6 | 64361,6 | 406205 | 6311 |
| Ечемик есенен | 4049,9 | 4049,9 | 22203,2 | 5482 |
| Ръж | 109,4 | 109,4 | 271,8 | 2484 |
| Тритикале | 627 | 627 | 3518,1 | 5611 |
| Рапица | 1926 | 1670,8 | 4294,8 | 2570 |

|  |
| --- |
| ***Пролетници 2023/2024*** |
| Култура | Засети площи/ха/ | Реколтирани площи/ха/ | Производство/тона/ | Среден добивКг/ха |
| Царевица за зърно | 45113,6 | 45113,6 | 115683,2 | 2564 |
| Слънчоглед | 45068 | 45068 | 76565,2 | 1698 |
| Тютюн Вирджиния | 72,4 | 72,4 | 150 | 2071 |
| Тютюн Бърлей | 1 | 1 | 3 | 3000 |

|  |
| --- |
| ***Зеленчуци на открито 2023/2024*** |
| Култура | Засадени площи /ха/ | Реколтирани площи /ха/ | Производство /тона/ | Среден добивКг/ха |
| Картофи | 7.5 | 7.5 | 30 | 4000 |
| Зеле | 4,1 | 4,1 | 50 | 12195 |
| Дини | 130,5 | 130,5 | 1467 | 11240 |
| Пъпеши | 40,7 | 40,5 | 346,5 | 8555 |
| Пипер на открито | 26 | 26 | 302,6 | 11638 |
| Домати на открито | 18,2 | 16,4 | 99,2 | 6048 |
| Крставици на открито | 9,2 | 9,2 | 70 | 7608 |

|  |
| --- |
| ***Зеленчуци в оранжерии***  |
| Култура | Засадени площи /ха/ | Реколтрани площи/ха/ | Производство /тона/ | Среден добив кг/ха |
| Домати | 10 | 10 | 544 | 54400 |
| Краставици | 6,2 | 6,2 | 173,6 | 28000 |

|  |
| --- |
| ***Трайни и многогодишни култури***  |
| Култура | Плододаващи/ха/ | Млади /ха/ | Новосъздадени/ха/ | Рекотирани /ха/ | Производство/тона/ | Среден добив /кг/ха/ |
| ябълки | 41,3 | 6,2 | 0 | 39,8 | 251,3 | 6314 |
| круши | 3 | 7,8 | 0,4 | 2,4 | 9,6 | 4000 |
| праскови | 0,7 | 0 | 0 | 0,7 | 4.9 | 7000 |
| сливи | 104.4 | 45.9 | 1.3 | 100.7 | 601.5 | 5973 |
| Вишни | 7,7 | 7,9 | 0 | 0 | 0 | 0 |
| череши | 40 | 16,2 | 0 | 40 | 124,4 | 3110 |
| орехи | 102,8 | 132,5 | 0 | 81,8 | 10,6 | 130 |
| кайсии | 2,7 | 0,4 | 0 | 0,8 | 3,3 | 4125 |
| малини | 7,1 | 0 | 0 | 7,1 | 17 | 2394 |
| ягоди | 0,9 | 0 | 0 | 0,9 | 3,6 | 4000 |
| Лозя с винени сортове | 245 | 26,8 | 0 | 245 | 927,9 | 3787 |
| Лозя с десертни сортове грозде | 23,5 | 4,9 | 0 | 23,5 | 92,3 | 3927 |
| Лавандула | 351,9 | 16,6 | 0 | 351,9 | 1088,5 | 3093 |

* В началото на юни стартира провеждането на анкета Определяне на заетостта и използването на територията на България през 2024 година – БАНСИК 2024 и Наблюдението за прогнозата на добиви от пшеница и ечемик – реколта 2024.В изследването са включени 99 сегмента със земеделска и горска заетост. До края на м. юни 2024 година беше приключено с посещенията на сегментите, включени в Наблюдението за прогнозата на добиви от пшеница и ечемик – реколта 2023 – 30 сегмента. В началото на юли бяха въведени в Информационната система за агростатистика (ИСАС) прогнозните добиви от пшеница и ечемик реколта 2024. До края на м.юли беше извършено посещение и на останалите сегменти, които се наблюдават от експерти на Агростатистика, а август се събра информация и за заетостта на горските сегменти. В началото на месец септември бяха въведени в Информационната система за агростатистика (ИСАС) всички 99 сегмента от наблюдението.
* През 2024 година продължи работата по проект „Интегрирана статистика на земеделските стопанства през 2023 година“ (IFS2023).Това включва дейности по въвеждане на анкетни карти,проверка и контрол на данните и работата на анкетьорите.Изготвяне на отчетни документи, доклади за извършените дейности по проекта.
1. *Дейност на постоянна областна експертна комисия за провеждане* *на обследвания на площите със земеделски култури и при необходимост издаването на Констативни протоколи и обикновени протоколи.*

На основание чл.25, ал. 4 от Закона за администрацията, чл. 6, т. 1 и 2, чл. 31, ал. 1, т.1, т. 2, чл. 40, т. 2, т. 3 от Устройствения правилник на Министерство на земеделието и храните, чл. 3, ал. 3, т. 18, чл. 14, т. 26, т. 27 и т. 28 от Устройствения правилник на Областните дирекции „Земеделие”, в изпълнение на Заповед № РД 09-78/08.02.2018 г. на Министъра на земеделието и храните, одобрен доклад №93-1043/08.02.2018г., със Заповед № 63/24.02.2023 г. на Директора на ОД „ Земеделие” Враца е назначена, постоянна областна експертна комисия за провеждане на обследвания на площите със земеделски култури и при необходимост издаването на Констативни протоколи и обикновени протоколи.

В условията на безснежна зима и трайното засушаване в Областна дирекция „Земеделие” гр. Враца са постъпили 8 бр. заявления от земеделските производители за пропаднали площи засяти с рапица. В резултат на извършените проверки за установяване на нанесените щети от неблагоприятни климатични условия, комисията е установила пропаднали площи със засадени селскостопански култури - 553.92 ха за които са издадени 8 бр. констативни протоколи за 100% пропаднали площи

ОД „Земеделие“ - Враца провежда периодични, частични или пълни полски обследвания на посевите и насажденията със земеделски култури за установяване моментното им състояние съобразно агроклиматичните условия, събира, обработва и предоставя информация за мероприятията, извършвани от земеделските стопани, за засети и ожънати култури и среден добив.

В изпълнение на Заповед № РД-09-670 от 24.08.2020 год. на Министъра на земеделието, храните и горите и във връзка с Наредба № 1 от 12.03.2018 год. за условията и реда за издаване на разрешение за отглеждане на растения от рода на конопа (канабис), предназначени за влакно, семена за фураж и храна и семена за посев, със съдържание под 0,3 тегловни проценти на тетрахидроканабинол, определено в листната маса, цветните и плодните връхчета, за търговия и контрол и със Заповед № 295/02.11.2023 г. на Директора на ОД „ Земеделие“ - Враца е извършена проверка на засятите площ с коноп, находящи се в землишето на с. Алтимир, община Бяла Слатина, област Враца. Проверката е във връзка с подадено заявление от "КАННАБИМЕД" ЕООД за унищожаване на площи с растения от рода на конопа (канабис). Проверено е състоянието на посевите – фаза на развитие, гъстота на кв. м, щети от неблагоприятно въздействие на климата, наличие на връхна част/и на растенията, отделена ли е връхната част на растенията или растенията са в цялостен ботанически вид. Проверени са номерата на парцелите в ИСАК (№ по КВС, КККР) – декларирана площ за отглеждане на коноп, реално засята площ с коноп, сорт, документ за посевен материал. Засятите с коноп площи са измервени с GPS устройство, проверено е притежанието на издадено разрешение за отглеждане на коноп, какво е предназначението на посева с коноп – за семепроизводство, за храна или фураж, влакно, има ли изпратено уведомяване до ИАСАС за вземане на проба от посева за анализ на ТХК и използвано количество семена за засяване на площите. Издаден е протокол с резултати от проверките и същия е изпратен в дирекция „Растениевъдство“ на Министерството на земеделието и храните.

1. *Дейности във връзка със Закона за опазване на земеделските земи*

 За периода от 01.01.2024 г. до 30.12.2024 г. са организирани и проведени 8 броя заседания на Комисията по чл. 17, ал. 1, т. 1 от ЗОЗЗ, разгледани са:

- 33 броя преписки за утвърждаване на площадки;

- 23 броя преписки за промяна на предназначение;

Извършена е промяна предназначение на общо 89 332 кв. м. зем. земи за които са заплатени такси на обща стойност от 56 335,63 лв.

Издадени са 95 броя актове за категоризиране на земеделските земи при промяна на тяхното предназначение.

Съставени са общо 18акта за извършено незаконно строителство и унищожен хумусен пласт в земеделски земи, преди земята да е преобразувана от земеделски за неземеделски нужди. На обектите са извършени огледи, изготвени са становища и придружителни писма и преписките са изпратени до Комисията за земеделски земи при Министерство на земеделието, храните и горите.

Изготвени са 1 броя становища по чл. 11, ал. 1, т. 4 от Наредба № 19 от 25 октомври 2012 г. за строителство в земеделските земи без промяна на предназначението им.

1. *Прилежащи земи към обектите по § 12 и § 29 от ПЗР на ЗСПЗЗ*

 В ОД “Земеделие“- Враца са постъпили 14 броя преписки за закупуване на земя в стопански дворове. Изготвени са 8 бр. предложения до Областен управител за издаване на актове за държавна собственост на земя частна държавна собственост. Комплектовани са 12 бр. преписки за придобиване правото на собственост върху земи по реда на чл. 27, ал. 6 от ЗСПЗЗ. Изготвени предложения до МЗХ за издаване на Заповед по реда на чл. 45а, ал. 2 от ППЗСПЗЗ – 12 броя.

 Изготвени и подписани 7 броя договори за закупуване прилежащи площи по реда на чл. 27, ал. 6 от ЗСПЗЗ и 1 брой договор за закупуване частна държавна собственост, представляващи свободна, годна за земеделско ползване и неподлежаща на възстановяване, находяща се в бивш стопански двор на организациите по §12 от ПЗР на ЗСПЗЗ.

За издаване на данъчни оценки за прилежащите земи към обектите в стопанските дворове са попълнени молби и декларации по чл. 17, ал.1 от ЗМДТ за 20 броя имоти.

Изготвени са писма до заявители по образувани преписки по чл. 27, ал. 6 и ал. 8 от ЗСПЗЗ, писма до кметове, областен управител, МЗХ - общо 30 броя.

Разглеждане на изменения на КККР, когато се засягат имоти ДПФ - 2 броя и са изразени становища по постъпили в ОДЗ - Враца обявления на общини за одобряване на ПУП –ПРЗ за имоти в землища на територията на област Враца – 0 бр.

 Проведен е 1 търг с тайно наддаване за придобиване право на собственост по реда на по чл.27, ал. 8 от ЗСПЗЗ за продажба на свободни и негодни имоти от стопански двор и 2 търга с тайно наддаване за придобиване право на собственост по реда на § 12а от ПЗР на Закона за собствеността и ползването на земеделски земи /ЗСПЗЗ/, чл.27, ал.9 във връзка с ал. 8 от ЗСПЗЗ на земеделски земи в бившите стопански дворове на организациите по § 12, намиращи се извън урбанизираните територии, останали след възстановяване правата на собствениците.

1. Хидромелиорации

 ОД „Земеделие“ - Враца подпомага дейността на дирекция "Хидромелиорации" в МЗХ при осъществяване на функциите ѝ на територията на областта.

 Извършва се ежемесечен контрол на дейността на „Напоителни системи” ЕАД-клон Мизия по ОПВВВ, както и оказване на съдействие при възникване на форсмажорни обстоятелства.

 На територията на Област Враца съществуват две сдружения за напояване, както следва:

**- СН “Роса”- Горна Бешовица, общ. Мездра**, с решение №138 от 12.05.2008 год. на Окръжен съд – гр. Враца СН „Роса”, с. Горна Бешовица е вписано в регистъра на юридическите лица с нестопанска цел. Сдружението не извършва напояване. Язовирът, който му е предоставен, е отдаден под наем със Заповед на Министъра на земеделието и храните. Същият е предоставен на наемателя от комисия, за което е съставен двустранен приемо-предавателен протокл.

**- СН “Гайтан” - Лесура, общ. Криводол** – с решение по ф.д №657/2006год. на Врачански окръжен съд, постановено на 22.11.2006год., е вписано в регистъра за юридическите лица с нестопанска цел. Територията на сдружението за напояване обхваща **235,585 декара** изградена поливна площ, годна за напояване в землището на с.Лесура, разпределени в 22 имота с 23 собственика.

**- СН „Баркашки дол“ с. Галатин, община Криводол, обл. Враца** – с решение №2/24.09.2021 г. на Врачански окръжен съд, Територията на сдружението обхваща 323,95 дка земеделски земи, разположени в землището на с. Галатин , община Криводол , област Враца с предоставен язовир „Баркашки дол “, имот № 028024 по КВС на землище с.Галатин, Община Криводол, Област Враца

На сдруженията за напояване се оказва постоянен мониторинг и съдействие.

1. *Състояние и управление на държавният поземлен фонд/ДПФ/:*

 На територията на Област Враца общата площ на земеделските земи от Държавния поземлен фонд е 76 520.488 дка.

 Балансът на земеделските земи от държавния поземлен фонд по начин на трайно ползване е:

- ниви 62 263.868 дка

- трайни насаждения, в т.ч. лозя 827.524 дка

- ливади и пасища 8 933.060 дка

- гори и гори в зем. земя 2 748.156 дка

 - др. селскостопанска територия 40.164 дка

- друг вид имот със специално предназначение и ползване 117.385 дка

- разсадник 163.062 дка

- стоп. двор-нива 573.363 дка

- стоп. двор-пасище 853.906 дка

За създаване и отглеждане на трайни насаждения са сключени 4 броя договори за аренда за обща площ 502.340 дка, както и 1 бр. договор за аренда за отглеждане на съществуващи трайни насаждения за обща площ 48.393 дка.

На основание чл.24 а, ал.1 от Закона за собствеността и ползването на земеделските земи (ЗСПЗЗ), чл.47е, и чл.47б, ал.2 от ППЗСПЗЗ е открита процедура по провеждане на търг за отдаване под наем/ аренда на земеделски земи от държавния поземлен фонд със заповед № РД -46-40/27.02.2024г. на Министъра на земеделието и храните, обнародвана в «Държавен вестник», бр.27/29.03.2024г., изменена и допълнена със Заповед № РД46-182/05.06.2024г. на Министъра на земеделието и храните, обнародвана в «Държавен вестник», бр.50/14.06.2024г., Заповед № 118/19.06.2024г. на Директора на областна дирекция «Земеделие» - Враца за провеждане на таен търг за отдаване под наем/аренда на земеделски земи от ДПФ за стопанската 2024/2025 г. /първа тръжна сесия/ за територията на област Враца, публикувана във в. „Северозапад днес” бр.46 от 21.06.2024 г. Обявени са общо 2689 броя имоти с обща площ 33 424,417 дка за дългосрочно отдаване за отглеждане на едногодишни полски култури, многогодишни фуражни култури или зеленчуци, за отглеждане на съществуващи трайни 2 броя имоти за обща площ 402,256 дка и за създаване и отглеждане на лозови насаждения 96 броя имота за обща площ 100,901 дка.

Търгът се проведе на 25.07.2024 г., като бяха сключени 23 бр. договори за 3226.936 дка и за тях се плати сума в размер на 123 842 лв.

На 26.09.2024г. и 27.09.2024 г. се проведе Втора тръжна сесия за отдаване на свободните имоти от ДПФ, открита със Заповед № 157/21.08.2024г. на директора на ОД „Земеделие“ – Враца и публикувана във в. „Северозапад днес” бр. 62 от 23.08.2024 г. Обявени са 2587 броя имота за отдаване с обща площ 31 209.264 дка, като към Втора тръжна сесия след съгласуване с Министъра на земеделието и храните са добавени 48 броя имота с обща площ 521,653 дка освободени от предсрочно прекратени договори. Сключени са 28 бр. договори с обща площ 23 674,983 дка и за тях се плати сума в размер на 1 440 373,17 лв.

За дължимите наемни/арендни вноски са уведомени всички ползватели на земи от ДПФ. Поради настъпилата забава в плащането на дължимата арендна вноска по 4 договора, са изпратени нотариални покани за едностранно прекратяване на договорите по искане на изправната страна. Прекратяването на договорите е регистрирано в Агенция по вписванията и общинските служби по земеделие. Освободените имоти са включени в проведените тръжни процедури за стопанската 2024/2025 година.

На основание чл.37м от ЗСПЗЗ, комисия назначена със Заповед № 37/31.01.2024г. на Директора на Областна дирекция «Земеделие» -Враца, извърши проверка на сключените договори за наем на пасища, мери и ливади от държавния поземлен фонд – 21 бр. договори за обща площ 2914,322 дка с животновъди, регистрирани в Информационната система на БАБХ за спазване на изискванията на чл.37и, ал.4 от ЗСПЗЗ.

По искане на наемателите, след изразено съгласие на министъра са прекратени 2 броя договори за отдаване на пасища, мери и ливади от ДПФ за обща площ 130.408 дка, считано от стопанската 2024/2025 година. Посочените причини от единия наемател е, че намалява отглежданите от него животни, а другият е прекратил дейността си като земеделски производител.

Във връзка с чл.37и, ал.10 от ЗСПЗЗ за стопанската 2024/2025 година по реда на чл.37и, ал.12 от ЗСПЗЗ е сключен един договор за дългосрочно отдаване под наем на пасища и ливади от ДПФ с обща площ 340.310 дка.

На 06.11.2024 г. бе обявена тръжна процедура за предоставяне на свободни имоти с НТП „пасища, мери” и „ливади” за едногодишно ползване по реда на чл.37и, ал.13 от ЗСПЗЗ само за животновъди за 1 (една) календарна година, календарната 2025 г. Търгът се проведе на 11.12.2024 г., на който се явиха 10 /десет/ участника. На 13.12.2024 г. бе публикуван протокола на комисията за класирането на кандидатите. Сключени са 8 броя договори за площ 1791 дка.

На основание чл.37в, ал.10 от ЗСПЗЗ земите от държавния поземлен фонд, които не могат да се обособят в самостоятелни масиви и за тях не са сключени договори за наем или за аренда, преди издаването на заповедта по ал. 4 съгласно разпоредбите на чл.37в от ЗСПЗЗ са предоставени на ползватели на съответните масиви по тяхно искане. Имотите са предоставени за едногодишно ползване след заплащане на по-високата сума между най-високата тръжна цена на която са сключени договорите за землището за земите от държавния поземлен фонд за годината и размера на средното годишно рентно плащане за землището в общината. По подадени заявления от ползвателите до 31.12.2024 г. са сключени 23 броя договори за ползвана площ 636 дка.

 **Прогноза за развитието на земеделието в областта**

 В сектор „Растениевъдство“ очакваните добиви от основните култури се свежда до увеличаването на обработваемите площи в блоковете на земеделските стопани на база споразумения за ползване при стопанисването и обработката на земеделските земи с добро качество, което ще доведе до по-високи добиви от предходните стопански години. Продължава тенденцията за отглеждане на зърнено-житни култури, следвани от техническите и маслодайни култури. Болшинството от землищата на територията на област Враца са с благоприятни климатични условия, пазарът на земя продължава да е динамичен, със силен интерес за наемане и арендуване на имоти. Запазва се тенденцията за сключване на споразумения за масиви за ползване и окрупняване на земята.

 В сектор „Животновъдство” се поддържа тенденцията на намаляване на млекодобивните стопанства за сметка на увеличаване на стопанствата, отглеждащи животни за угояване, което е продиктувано от цените на пазара и по-високите ставки на подпомагане по интервенциите за Директни плащания.

**инж. Пламен Кузманов /П/**

*Директор на ОД „Земеделие” - Враца*